༢༠༠༨ལོར་ཡོངས་ཀྱི་སྡེ་དཔོན་ཚེ་བསྐོངས་ནས་སྐུ་མདུན་ལ་དགག་པ་རྒྱག་ཏུ་བཅུགངེས་བར་དུ་རྒྱག་དགོས་ཡོད།མ་རྒྱབ་ན་འཇུག་འབྲས་ཅི་འོང་ང་ཚོས་ཤེས་གསལ་རེད།དོན་དངོས་རྒྱ་གཞུང་གིས་གནད་དོན་དེ་སྐུ་མདུན་གྱི་གནད་དོན་ཁོ་ན་མིན་པ་བོད་ཀྱི་གནད་དོན་ཡིན་པ་གསལ་པོ་ཤེས་བཞིན་ཡོད།འོན་ཀྱང་།གནད་དོན་དེ་ཅི་ཐུབ་ཀྱིས་ཆུང་དུ་བཏང་ཞིང་གང་ཟག་སྒེར་བ་ཞིག་གི་གནད་དོན་དང་མི་བྱེ་བྲག་པ་ཞིགལམ་ལུགས་མ་མཐུན་པ་ཞིག་དང་མི་རེ་ཟུང་གི་ལྟོ་ཕོགས་དང་འབྲེལ་བ་ཡོད་ཚུལ་གྱིས་སྐུ་མདུན་ལ་དགག་པ་རྒྱག་ཏུ་བཅུགརྒྱ་གཞུང་གིས་དེ་ནི་སྐུ་མདུན་གྱི་གནད་དོན་མིན་ཞིང་བོད་མི་ཡ་ས་དྲུག་གི་གནད་དོན་ཡིན་པ་ཧ་གོ་ཡང་ཆེད་མངག་གིས་བོད་མི་ཡོངས་མཉམ་ཞུགས་མི་བྱེད་པའི་ཆེད་དང་།ལས་འགུལ་གྱི་ནུས་བ་ཆུང་དུ་བཏང་ཆེད།བོད་ཀྱི་སྤྱི་ཚོགས་སུ་བཀོད་འདོམས་བྱེད་བདེ་སླད་དང་མང་ཚོགས་འཐོམས་སུ་བཅུག་ཆེད་ཏྭ་ལའི་བླ་མའི་གནད་དོན་ཡིན་ཟེར་ནས་ལོག་འགྲེལ་བྱས།རྒྱུ་མཚན་ནི།རྒྱ་གཞུང་གིས་བོད་མིས་མདུན་དུ་བོད་མི་ཕམ་པ་རྒྱོབ་ཟེར་ནས་བོད་མི་གཅིག་གི་རྣ་བ་མི་འགྲོ་ཞིང་བརྗོད་སྟངས་ཀྱང་མེད་པས་ངེས་བར་དུ་གང་ཟག་སྒེར་བ་ཞིག་གམ་ཚོགས་པ་སྒེར་བ་ཞིག་སྨྲ་དགོས་པས་ཏྭ་ལའི་རུ་ཚོགས་ཕམ་པ་རྒྱོབ་ཟེར་ནས་སྨྲས་བ་ལོས་ཡིན།རྒྱ་གཞུང་གིས་ཁེ་ཕན་གྱི་ཆེད་དུ་དེ་ལྟར་མུ་མཐུད་དུ་བྱེད་ངེས་རེད་ལ།འུ་མ་ཐུག་བར་དུ་དེ་ལྟར་བྱེད་ངེས་རེད།ང་ཚོའི་ཤེས་གསལ་ལྟར།རྒྱ་གཞུང་འུ་མ་ཐུག་ན་བོད་ཀྱིས་ཅི་ལྟར་བྱེད་ཀྱང་དེ་ལ་ཡ་ལེན་བྱེད་མི་སྲིད་ཅིང་བཟང་ཕྱོགས་ཀྱི་འགྱུར་བ་བསྟན་མི་སྲིད།དེ་ནི་ད་ལྟའི་གསེ་རི་ཡཱ་དང་ལེ་བྷེ་ཡའི་གནད་དོན་གྱིས་གསལ་བཤད་བྱས་ཡོད།སྒེར་གཅོད་སྲིད་གཞུང་དེ་གཉིས་འུ་མ་ཐུག་བར་དུ་མི་མང་གི་དགོས་འདོད་སྐོང་མེད་པས་རྒྱ་གཞུང་ཡང་སྲིད་གཞུང་དེ་གཉིས་ལས་བྱམས་སེམས་ཅན་ཞིག་རེད་སྙམ་ན།རང་གི་མགོ་ལ་རང་གིས་གྲི་ཡིས་རྒྱབ་པ་རེད།དེ་བརྟེན།ཕ་རོལ་བའི་གནས་སྟངས་ངོས་འཛིན་གཏན་ཟབ་རྙེད་ནས་ལས་དོན་གང་ཞིག་སྒྲུབ་ཀྱང་དེ་ལྟྲར་ཐག་གཅོད་བྱེད་རྒྱུ་ལས་འོལ་ཚོད་ཀྱི་སྨྲ་མི་རུང་ལ།རང་གི་དཔུང་ཚོགས་ལ་དེ་བས་ལམ་སྟོན་བྱེད་མི་རུང་།རང་ཉིད་ཀྱི་མི་ཤེས་ན་རྟོགས་མཁན་རྣམས་ཀྱི་ལམ་སྟོན་ལ་ཉན་རྒྱུ་ལས་བཀོད་འདོམས་ནམ་ཡང་བྱེད་མི་རུང་།ད་ལྟ་རང་ལུས་མེ་སྲེགས་མེ་སྲེགས་ཀྱི་ལས་འགུལ་ལ་རྒྱ་གཞུང་གི་བཟང་ཕྱོགས་ཀྱིས་ཡ་ལེན་མེད་པས་མི་མང་པོ་ཞིག་སེམས་ཤུགས་ཆགས་ནས་ལས་འགུལ་མཚམ་འཇོག་གི་སྐུལ་མ་བཏང་བཞིན་འདུགདོན་དངོས་མི་དེ་ཚོས་ལས་འགུལ་གྱི་ཁ་ཕྱོགས་མ་རྟོགས་མ་པས་རེད།རྒྱ་གཞུང་གིས་ལས་འགུལ་དེ་ཙམ་ནམ་ཡང་མགོ་མི་སྒུར།ད་ལྟའི་ལས་འགུལ་ལྡབ་བཅུ་ཡིས་ཆེ་རུ་མ་བཏང་ན་རྒྱ་གཞུང་གིས་ནམ་ཡང་ངོས་ལེན་བྱེད་མི་སྲིད།ངོས་ལེན་བྱེད་པའི་ཚབ་ཏུ་མཁྲེགས་སུ་འགྲོ་ངེས་རེད།རྒྱུ་མཚན་ནི་ལས་འགུལ་དེ་རིགས་བོད་ཀྱི་ས་ཁུལ་གཞན་དང་གྲངས་ཉུང་མི་རིགས་གཞན་དུ་ཁྱབ་པ་འདོད་ནས་ཅི་ལྕོགས་ཀྱིས་བཏང་འཛིན་བྱེད་ངེས་རེད།ཇི་སྲིད་བོད་ས་ཡོངས་རྫོགས་ལས་འགུལ་གྱིས་མ་གང་བ་དང་བོད་མི་བརྒྱ༦༠ལས་འགུལ་ཁྲོད་མཉམ་ཞུགས་མ་བྱེད་པར་དུ་རྒྱ་གཞུང་གིས་བཟང་ཕྱོགས་ཀྱི་འགྱུར་བ་བསྟན་པ་དཀའ།དེ་ན་ད་ལྟ་འགྲོ་བཞིན་པའི་ལས་འགུལ་འདི་དག་མ་འོངས་བ་འབྱུང་བ་འགྱུར་བའི་ལས་འགུལ་དེ་དག་སྔོན་འགྲོ་ཟེས་ནས་སྨྲ་ན་སྤོབས།རབ་བྱུང་ན་ད་ལྟ་འགྲོ་བཞིན་པའི་ལས་འགུལ་དང་དམར་པོའི་དྲག་གནོན་འདི་དག་བོད་མི་རྣམས་གཅིག་སྒྲིལ་བཟོས་ཤིང་།མ་གྲོས་བསམ་པ་གཅིག་མཐུན་གྱིས་བོད་མི་ཡོངས་ཀྱིས་རྒྱ་དང་མཉམ་གནས་མི་བྱེད་རྒྱུའི་ལས་འགུལ་སྤེལ་ནས་རྒྱ་ཡི་དམག་མི་གོ་མཚོན་ཐམས་ཅད་བེད་མེད་དུ་ཆགས་ནས།རྒྱའི་བོད་ཀྱིད་འདོད་འདུན་ལ་མི་ཉན་ཐུབ་མེད་ཆགས་ནས་བོད་ཀྱི་བསམ་དོན་འགྲུབ་ངེས་རེད།མ་བྱུང་ན།ད་ལྟ་འགྲོ་བཞིན་པའི་ལས་འགུལ་འདི་དག་ཉུང་ནས་ཉུང་དུ་ཕྱིན་ཞིང་བོད་མི་རྣམས་ཀྱིས་རང་མགོ་གང་ཐོན་གྱིས་རྒྱ་ཡི་ངག་ལ་ཉན་ནས་མི་རིགས་ཀྱི་དཔའ་རྒོད་འདི་དག་ལྐུག་པ་མཐོང་ནས་ལས་འགུལ་གྱི་མཚམས་ཆད།རྒྱ་ཡིས་དྲག་གནོན་གྱིས་ནུས་བ་ཐོན་པ་འདོད་ནས་སྐྱག་ལང་ཤོར་ཤིང་དྲག་པོའོ་ལས་ལ་ངེས་བ་རྙེད་ནས་སྔར་ལས་བོད་དང་གྲགས་ཉུང་མི་རིགས་ལ་དྲག་གནོན་བྱས་ཏེ་ལ་རྒྱལ་ཅན་མི་རྣམས་རིམ་བཞིན་འཆི་ལམ་དུ་འདེབས་ངེས་རེད།ཕྱིས་ལུས་ཀྱི་བོད་མི་རྣམས་ཀྱིས་རྒྱ་ཡི་ངག་བཀོད་ལྟར་འགྲོ་ཞིང་བོད་ས་ཡོངས་སུ་རྒྱ་སྐད་བཤད་ཅིང་རྒྱ་ཡིག་སྤྱོད་ནས་བོད་ཡིག་དུང་བའི་མི་ལ་རྙིང་ཞེན་དང་ཀླད་མེད་པ་བརྩིས་ནས།བོད་འདི་རྒྱ་ཡི་འོག་ནས་མགོ་བོ་ཡར་ལ་འགྱོག་མི་ཐུབ་ཅིང་མཐར་བོད་རིགས་ཡིན་ཟེར་བའི་བློ་སྤོབས་ཀྱང་མེད་པ་ཆགས་ནས་ལོ་རྒྱུས་རྫོགས་ཚིག་འབྲི་ངེས་རེད།